கேள்வி: கின்னியர்-பெர்ரன் வினை குறித்து விரிவாக சொல்லுங்கள்.
பதில்: கின்னியர்-பெர்ரன் வினை (''Kinnear–Perren reaction'') என்பது ஆல்க்கைல் பாசுபோனைல் இருகுளோரைடுகள் (RP(O)Cl2) மற்றும் ஆல்க்கைல் பாசுபோனைல் எசுத்தர்கள் (RP(O)(OR')2).. தயாரிக்கப் பயன்படும் ஒரு வேதி வினை. கிளே-கின்னியர்-பெர்ரன் வினை என்ற பெயராலும் இந்த கரிமபாசுபரசு வேதியியல் வினை அறியப்படுகிறது. ஆல்க்கைல் குளோரைடு, பாசுபரசு முக்குளோரைடு மற்றும் அலுமினியம் முக்குளோரைடு ஆகியவை இவ்வினைக்கான வினைபடு பொருள்களாகும். ஆல்க்கைல்முக்குளோரோபாசுபோனியம் உப்பு வழியாக இவ்வினை தொடர்கிறது: :RCl + PCl3 + AlCl3 → [RPCl3]+AlCl4− இந்த முக்குளோரோபாசுபோனியம் இடைநிலையை அலுமினியம் தூளுடன் சேர்த்து குறைப்பு வினைக்கு உட்படுத்தினால் ஆல்க்கைல்முக்குளோரோபாசுபீன்கள் (RPCl2) கிடைக்கும். இதே இடைநிலை வேதிப்பொருளை பகுதி நீராற்பகுத்தல் உட்படுத்தினால் ஆல்க்கைல்பாசுபோனைல் இருகுளோரைடை அளிக்கிறது: :[RPCl3]+AlCl4− + H2O → RP(O)Cl2 + AlCl3 + 2 HCl கின்னியர்-பெர்ரன் வினை முதலில் வேதியியலாளர் கிளே என்பவரால் தெரிவிக்கப்பட்டது. கின்னியர் மற்றும் பெர்ரன் ஆகியோரால் விரிவாக்கப்பட்டது. நான்கு குளோரினேற்றம் அடைந்த மீத்தேன்கள் (CH4−xClx) தொடர்புடைய CH3-, CH2Cl-, CHCl2-மற்றும் CCl3-பதிலீடு செய்யப்பட்ட வழிப்பெறுதிகளை கொடுக்கின்றன என்பதை இவர்கள் விவரித்தனர். ஐதரசன் சல்பைடு வினைக்குள் கொண்டு வந்தால் ஆல்க்கைல்தயோபாசுபோனைல் இருகுளோரைடுகள் கிடைக்கும் என்பதையும் இவர்கள் விவரித்தனர்.